# Službeni list C 248/13.

| | ISSN 1977-1088 |
| --- | --- |
| Službeni list
  Europske unije | C 248 |
| | |
| Hrvatsko izdanje | Informacije i objave | Godište 66.13. srpnja 2023. |

ISSN 1977-1088

Službeni list

Europske unije

C 248

Hrvatsko izdanje

Informacije i objave

Godište 66.13. srpnja 2023.

---

| Sadržaj | Stranica |
| --- | --- |
| | IV.   Obavijesti |
| | OBAVIJESTI INSTITUCIJA, TIJELA, UREDA I AGENCIJA EUROPSKE UNIJE |
| | Europska komisija |
| 2023/C 248/01 | Izvješće o aktivnostima nadzornice postupovnih jamstava za 2022. | 1 |

Sadržaj

Stranica

IV.   Obavijesti

OBAVIJESTI INSTITUCIJA, TIJELA, UREDA I AGENCIJA EUROPSKE UNIJE

Europska komisija

2023/C 248/01

Izvješće o aktivnostima nadzornice postupovnih jamstava za 2022.

1

---

| HR | |
| --- | --- |

HR

---

IV. Obavijesti

OBAVIJESTI INSTITUCIJA, TIJELA, UREDA I AGENCIJA EUROPSKE UNIJE

Europska komisija

| 13.7.2023 | HR | Službeni list Europske unije | C 248/1 |
| --- | --- | --- | --- |

13.7.2023

HR

Službeni list Europske unije

C 248/1

---

IZVJEŠĆE O AKTIVNOSTIMA NADZORNICE POSTUPOVNIH JAMSTAVA ZA 2022.

(2023/C 248/01)

Predgovor

Zaštita i očuvanje ljudskih prava u Europi te omogućivanje svima da žive dostojanstvenim životom danas su važniji nego ikad prije.

Temeljna prava obuhvaćaju postupovna jamstva: npr. pravo na saslušanje, pretpostavku nedužnosti, prava na obranu, pravo na neovisnu, nepristranu, pravednu i djelotvornu pravnu zaštitu u razumnom roku te načela zakonitosti i proporcionalnosti.

Ta prava i načela sastavni su dio ustavnih poredaka država članica, instrumenata Vijeća Europe i Europske unije (EU-a), Povelje EU-a o temeljnim pravima i sudske prakse sudova.

Stoga mi je bila čast i velika odgovornost preuzeti dužnost nadzornice postupovnih jamstava za istrage koje provodi Europski ured za borbu protiv prijevara (OLAF).

Nadzornik rješava pritužbe o mogućim OLAF-ovim povredama temeljnih prava, postupovnih jamstava i pravila koja se primjenjuju na istrage OLAF-a.

Izazovi s kojima se susrećem još su veći jer sam prva osoba koja obavlja posao nadzornika s obzirom na to da je to radno mjesto otvoreno tek nedavno (na temelju novog članka 9.a i članka 9.b Uredbe o OLAF-u donesene 23. prosinca 2020.).

Stoga je 2022. bila od povijesne važnosti za jačanje zaštite postupovnih jamstava. Ta je godina bila prekretnica i za OLAF i za sve institucije EU-a, a pogotovo za osobe umiješane u istrage OLAF-a. Bez obzira na to jesu li umiješane fizičke ili pravne osobe, one sad prema potrebi mogu zatražiti pomoć nadzornika – osobe čija je posebna uloga zaštititi njihova temeljna prava i postupovna jamstva te neovisno i pravodobno razmotriti i riješiti njihove pritužbe.

Devet sam godina obavljala dužnost sutkinje Europskog suda za ljudska prava u Strasbourgu, profesorica sam europskog prava i član Vrhovnog suda Estonije te sam svoj čitav radni vijek posvetila očuvanju temeljnih prava, demokracije i vladavine prava.

Kao nadzornica smatram da je od presudne važnosti promicati kulturu temeljnih prava koja se temelji na načinima rješavanja pritužbi prihvatljivima građanima. Pravilna i učinkovita zaštita financijskih interesa EU-a koristi državama članicama i poreznim obveznicima EU-a, no nužno je i da u provedbi istraga o mogućim prijevarama OLAF u potpunosti poštuje načela zaštite temeljnih prava i postupovnih jamstava.

Smatram da je misija nadzornika spriječiti moguće povrede postupovnih jamstava te poboljšati pravila i prakse koje se primjenjuju na istrage OLAF-a. Nadam se da godišnjim izvješćem o svojem poslovanju mogu informirati javnost o vrstama općih i sustavnih problema koje će OLAF trebati riješiti kako bi se u budućnosti izbjegle moguće pritužbe te unaprijedili znanje i informiranost svih onih koji su zabrinuti za svoja prava. To će pridonijeti i jačanju povjerenja javnosti u OLAF i EU.

Preuzimanje dužnosti prve nadzornice podrazumijevalo je kretanje ispočetka i uspostavljanje novih radnih metoda, mehanizama i prakse rada. Izrada i donošenje Provedbenih odredbi za rješavanje pritužbi propisanih člankom 9.b stavkom 11. Uredbe o OLAF-u bili su među prvim radnjama koje je trebalo poduzeti. Smatram da su Provedbene odredbe dokument koji će se s vremenom razvijati. Godine 2022. radila sam na mnogim pritužbama koje su podnesene znatno prije mojeg imenovanja i trebala sam ih razmotriti u strogim rokovima propisanima Uredbom o OLAF-u.

Sa zadovoljstvom mogu izvijestiti da su svi navedeni izazovi uspješno i pravodobno svladani. Želim se zahvaliti izvrsnom tajništvu nadzornog odbora OLAF-a na dragocjenoj administrativnoj i pravnoj potpori koju mi je pružalo.

U ovom prvom godišnjem izvješću navedene su pojedinosti o poduzetim radnjama i postignutim rezultatima u početnoj dinamičnoj fazi primjene mehanizma za podnošenje pritužbi iz članka 9.b Uredbe o OLAF-u.

Naravno, ovo je tek početak. Potrebno je učiniti još mnogo toga kako bi funkcija nadzornika postala uvriježena u okviru institucionalnih struktura za borbu protiv prijevara u EU-u, ali i kako bi se njome dodatno jačale transparentnost i prije svega odgovornost OLAF-a.

Ovo će godišnje izvješće biti posjetnica kojom se predstavljaju rad nadzornika i važnost poštovanja postupovnih jamstava.

S poštovanjem

prof. dr. Julia LAFFRANQUE

Nadzornica

Sadržaj

Sadržaj

| Predgovor | 1 |
| --- | --- |

Predgovor

| 1. | Ukratko o nadzornici | 4 |
| --- | --- | --- |

1.

Ukratko o nadzornici

| 2. | Uspostavljanje novog mehanizma za podnošenje pritužbi | 4 |
| --- | --- | --- |

2.

Uspostavljanje novog mehanizma za podnošenje pritužbi

| 2.1. | Provedbene odredbe | 4 |
| --- | --- | --- |

2.1.

Provedbene odredbe

| 2.2. | Pristup informacijama | 5 |
| --- | --- | --- |

2.2.

Pristup informacijama

| 3. | Dinamičan početak rješavanja pritužbi | 5 |
| --- | --- | --- |

3.

Dinamičan početak rješavanja pritužbi

| 3.1. | Pregled pritužbi iz 2022. | 5 |
| --- | --- | --- |

3.1.

Pregled pritužbi iz 2022

| 3.2. | Kako nadzornik razmatra pritužbe | 8 |
| --- | --- | --- |

3.2.

Kako nadzornik razmatra pritužbe

| 3.3. | Prvi korak: procjena dopuštenosti | 10 |
| --- | --- | --- |

3.3.

Prvi korak: procjena dopuštenosti

| 3.3.1. | Rokovi utvrđeni u Uredbi o OLAF-u | 10 |
| --- | --- | --- |

3.3.1.

Rokovi utvrđeni u Uredbi o OLAF-u

| 3.3.2. | Pritužbe koje se odnose na zaštitu osobnih podataka | 11 |
| --- | --- | --- |

3.3.2.

Pritužbe koje se odnose na zaštitu osobnih podataka

| 3.4. | Sljedeći korak: kontradiktorni postupak | 11 |
| --- | --- | --- |

3.4.

Sljedeći korak: kontradiktorni postupak

| 3.5. | Postignuti rezultati | 12 |
| --- | --- | --- |

3.5.

Postignuti rezultati

| 3.5.1. | Zaključeni predmeti | 12 |
| --- | --- | --- |

3.5.1.

Zaključeni predmeti

| 3.5.2. | Predlaganje rješenja | 13 |
| --- | --- | --- |

3.5.2.

Predlaganje rješenja

| 4. | Odnosi s dionicima | 13 |
| --- | --- | --- |

4.

Odnosi s dionicima

| 5. | Administrativna i pravna potpora | 14 |
| --- | --- | --- |

5.

Administrativna i pravna potpora

| 6. | Podaci za kontakt s nadzornicom | 14 |
| --- | --- | --- |

6.

Podaci za kontakt s nadzornicom

1.   Ukratko o nadzornici

Ukratko o nadzornici

Funkcija nadzornika postupovnih jamstava uspostavljena je izmijenjenom Uredbom (EU, Euratom) br. 883/2013 („Uredbom o OLAF-u”) radi zaštite postupovnih jamstava i temeljnih prava osoba umiješanih u istrage koje provodi Europski ured za borbu protiv prijevara (OLAF).

Umiješana osoba svaka je osoba ili gospodarski subjekt osumnjičen za prijevaru, korupciju ili bilo koju drugu nezakonitu aktivnost kojom se šteti financijskim interesima Unije i koji je stoga pod istragom OLAF-a. Nadzornik nije nadležan za pritužbe koje podnesu osobe koje nisu umiješane osobe, među ostalim svjedoci i informatori.

Nadzornik razmatra pritužbe umiješanih osoba na OLAF-ovo poštovanje postupovnih jamstava i pravila koja se primjenjuju na istrage, a pogotovo postupovnih zahtjeva i temeljnih prava. Nadzornikova procjena neće zamijeniti OLAF-ovu procjenu o tome kako provoditi istragu, kako procjenjivati dokaze i koje zaključke izvesti. Kad procjenjuje pritužbe, nadzornik se osobito oslanja na Povelju Europske unije o temeljnim pravima (1), opća načela prava EU-a i relevantnu sudsku praksu europskih sudova.

umiješanih osoba

poštovanje postupovnih jamstava i pravila koja se primjenjuju na istrage

1

Nadzornik potpuno neovisno obavlja svoje zadaće i ne slijedi ničije upute pri izvršavanju svojih dužnosti. S obzirom na to da umiješane osobe u načelu ne mogu zatražiti pravni lijek protiv postupanja ili propusta OLAF-a za vrijeme istrage, izuzetno je važno to što se sad mogu obratiti nadzorniku. Podnositelji pritužbi u propisanom se roku mogu obratiti nadzorniku kako bi zatražili neovisno i temeljito razmatranje svojih pritužbi. Utvrdi li nadzornik da nije došlo do povrede, njegova procjena služi kao jamstvo da je OLAF postupao u skladu s pravilima. S druge strane, utvrdi li da je OLAF povrijedio postupovna jamstva ili pravila kojima se uređuju istrage, pozvat će OLAF da poduzme korektivne radnje. Valja napomenuti da nadzornik OLAF-u može izdati samo preporuku – ne može mu nametnuti konkretne radnje ni ometati istragu OLAF-a koja je u tijeku.

potpuno neovisno

služi kao jamstvo

Europska komisija 3. svibnja 2022. imenovala je dr. Juliu Laffranque prvom nadzornicom na neobnovljiv mandat od pet godina. Dr. Laffranque, sutkinja Vrhovnog suda Estonije i bivša sutkinja Europskog suda za ljudska prava, preuzela je dužnost u rujnu 2022.

dr. Juliu Laffranque

Tajništvo nadzornog odbora (dalje u tekstu „tajništvo”) nadzorniku pruža svu potrebnu administrativnu i pravnu potporu.

2.   Uspostavljanje novog mehanizma za podnošenje pritužbi

Uspostavljanje novog mehanizma za podnošenje pritužbi

Jedan od prvih prioriteta nadzornice bio je uspostaviti sve potrebne pravne i administrativne mehanizme kako bi se osiguralo da mehanizam za podnošenje pritužbi iz članka 9.b Uredbe o OLAF-u bude u potpunosti u funkciji te kako bi se olakšalo optimalno rješavanje pritužbi koje je prihvatljivo građanima u skladu s načelima dobrog upravljanja. Nadzornica je uz potporu tajništva predvidjela probleme povezane s upravljanjem dokumentima, poštovanjem pravila o zaštiti podataka i komunikacijom s podnositeljima pritužbi. Valja istaknuti dva konkretna problema jer su bili osobito važni za uspostavljanje novog mehanizma za podnošenje pritužbi: (a) donošenje Provedbenih odredbi i (b) pristup informacijama o predmetu.

optimalno rješavanje pritužbi koje je prihvatljivo građanima

2.1.   
  Provedbene odredbe

Provedbene odredbe

Iako je Uredbom o OLAF-u predviđen opći okvir za uspostavu i rad novog mehanizma za podnošenje pritužbi, nisu propisana detaljna pravila za rješavanje pritužbi. Umjesto toga nadzorniku se člankom 9.b stavkom 11. dodjeljuju ovlasti za donošenje provedbenih odredbi za rješavanje pritužbi.

Nakon savjetovanja s OLAF-om i nadzornim odborom (2) nadzornica je 16. studenoga 2022. donijela Provedbene odredbe (3), koje su prevedene na sve službene jezike EU-a i objavljene u Službenom listu. Dostupne su na internetskoj stranici nadzornika (4).

2

3

4

Provedbene odredbe sadržavaju detaljna pravila o podnošenju pritužbi, razmjeni informacija među strankama, organizaciji saslušanja, poduzetim radnjama za rješavanje pritužbi te odnosima nadzornika s OLAF-om i nadzornim odborom. U Provedbenim odredbama pojašnjavaju se i brojna pitanja koja nisu izričito obrađena u Uredbi, na primjer što se događa u predmetima u kojima postoje usporedni sudski postupci ili kad se u pritužbi iznose pitanja o zaštiti osobnih podataka.

Tim se pravilima prvi put pokušava predvidjeti neposredne potrebe novoosnovane funkcije. Pravila imaju dva cilja: i. podnositeljima pritužbi osigurati transparentnost i pravnu sigurnost mehanizma za podnošenje pritužbi i postupaka koje nadzornik slijedi i ii. uspostaviti postupak kojim se nadzorniku omogućuje da bude učinkovit i djelotvoran dok primjenjuje pristup pritužbama usmjeren na rezultate. Moguće je da će se ta pravila preispitati s razvojem prakse rada nadzornika kako bi u njima bili obuhvaćeni stečeno iskustvo i poteškoće utvrđene u samom okviru mehanizma za podnošenje pritužbi.

transparentnost i pravnu sigurnost

učinkovit i djelotvoran

2.2.   
  Pristup informacijama

Pristup informacijama

Uredbom o OLAF-u predviđeno je da nadzornik treba imati pristup svim informacijama koje su mu potrebne za obavljanje dužnosti. Predviđeno je i da OLAF nadzorniku mora proslijediti sve informacije koje su mu potrebne za procjenu opravdanosti pritužbe i rješavanje pritužbe te sve informacije koje mu omogućuju izdavanje preporuke.

Glavni direktor OLAF-a na početku je objavio da namjerava pomagati nadzorniku u obavljanju dužnosti te njemu i relevantnim djelatnicima tajništva u ograničenom roku omogućiti elektronički pristup spisima predmeta istraga na koje su podnesene pritužbe, pri čemu će taj rok u načelu odgovarati najdužem dozvoljenom roku za rješavanje pritužbi. OLAF-ovim rješenjem nadzorniku se osigurava povlašten, ciljan pristup te se njemu i tajništvu omogućuje da izvršavaju svoje zadaće. Pojedinosti će se utvrditi u budućim radnim dogovorima koje će sklopiti i potpisati nadzornik i glavni direktor OLAF-a.

povlašten, ciljan pristup

Povlašten pristup spisu predmeta OLAF-a od presudne je važnosti za nadzornika jer podnositelju pritužbe može jamčiti da je temeljito pregledao spis predmeta, čak i kad je dio relevantnih podataka povjerljiv i ne smije se otkriti podnositelju (5).

podnositelju pritužbe može jamčiti

5

3.   Dinamičan početak rješavanja pritužbi

Dinamičan početak rješavanja pritužbi

Stupanjem na snagu revidirane Uredbe o OLAF-u umiješane osobe dobile su mogućnost podnošenja pritužbi nadzorniku. Međutim, znatan broj pritužbi (13) podnesen je i prije uspostave svih potrebnih institucionalnih i administrativnih mehanizama te stupanja nadzornice na dužnost. Ona je posvetila osobitu pažnju brzom, temeljitom i profesionalnom rješavanju tih pritužbi, a rezultati su bili i više nego zadovoljavajući. Nadzornica je obavila početnu procjenu svih pritužbi u propisanom roku. Do kraja godine zaključila je razmatranja šest pritužbi i pozvala OLAF da riješi dio jedne pritužbe. U tom vrlo kratkom razdoblju od manje od četiri mjeseca nadzornica je imala priliku razmatrati zanimljiva pravna pitanja i počela pripremati neka načela povezana s mehanizmom za podnošenje pritužbi.

3.1.   
  Pregled pritužbi iz 2022.

Pregled pritužbi iz 2022.

Nadzornica je 2022. primila 14 pritužbi: 13 pritužbi proslijedio joj je OLAF, a jedna joj je izravno podnesena. Podnositelji pritužbi, fizičke i pravne osobe (slika 1), bile su umiješane osobe u unutarnjim (6) i vanjskim istragama (7) OLAF-a (slika 3.). Većinu pritužbi u ime umiješanih osoba podnijeli su odvjetnici (slika 1.) i to na engleskom jeziku (slika 2.).

6

7

Slika 1.

Slika 1.

Tko je podnio pritužbe?

Tko je podnio pritužbe?

Image 1

Slika 2.

Slika 2.

Jezici na kojima su podnesene pritužbe

Jezici na kojima su podnesene pritužbe

Image 2

Slika 3.

Slika 3.

Vrste istraga OLAF-a na koje su podnesene pritužbe

Vrste istraga OLAF-a na koje su podnesene pritužbe

Image 3

Pritužbe podnositelja uglavnom su se odnosile na povrede njihovih postupovnih jamstava u skladu s člankom 9. Uredbe o OLAF-u i njihovih temeljnih prava u skladu s Poveljom o temeljnim pravima (slika 4.). Konkretno, pritužbe su se odnosile na: i. pravo na saslušanje i djelotvorno ostvarenje prava na izjašnjavanje o činjenicama koje se odnose na podnositelje (članak 9. stavak 4. Uredbe o OLAF-u) te ii. pravo na to da se njihovi predmeti obrađuju u razumnom roku (članak 41. Povelje o temeljnim pravima). Pritužbe podnositelja sadržavale su i navode o njihovu pravu na obaviještenost (članak 9. stavak 3. Uredbe o OLAF-u) te navode o povredama načela pravednosti i nepristranosti (slika 5.). Manje pritužbi podnositelja odnosilo se na pravila koja se primjenjuju na istrage OLAF-a (8) (slika 6.).

8

Slika 4.

Slika 4.

Predmet pritužbi

Predmet pritužbi

Image 4

Slika 5.

Slika 5.

Analiza raznih navoda koji se odnose na postupovna jamstva

Analiza raznih navoda koji se odnose na postupovna jamstva

Image 5

Slika 6.

Slika 6.

Analiza navoda koji se odnose na pravila koja se primjenjuju na istrage

Analiza navoda koji se odnose na pravila koja se primjenjuju na istrage

Image 6

3.2.   
  Kako nadzornik razmatra pritužbe

Kako nadzornik razmatra pritužbe

Nadzornik pritužbe rješava pravedno, neovisno i nepristrano. Postupak je u skladu s Uredbom o OLAF-u i Provedbenim odredbama te se sastoji od dvije faze: i. procjene dopuštenosti te ii. preispitivanja osnovanosti i, ako je moguće, predlaganja rješenja.

pravedno, neovisno i nepristrano

Na hodogramu u nastavku prikazan je pregled postupka pritužbe pred nadzornikom.

Image 7

3.3.   
  Prvi korak: procjena dopuštenosti

Prvi korak: procjena dopuštenosti

Nadzornik treba provesti početnu procjenu pritužbi u roku od deset radnih dana od datuma primitka radi donošenja odluke o dopuštenosti. Uvjeti su utvrđeni u članku 9.b stavku 1. i stavku 2. Uredbe o OLAF-u te članku 5. Provedbenih odredbi. Nadzornica je 2022. u propisanom roku procijenila dopuštenost svih pritužbi koje su bile u tijeku. U sve tri nedopuštene pritužbe nisu se poštovali rokovi navedeni u članku 9.b stavku 2. (9). Od 11 dopuštenih pritužbi tri su bile djelomično dopuštene jer su sadržavale navode koji su podneseni sa zakašnjenjem ili su se odnosili na probleme zaštite podataka (slike 7. i 8.). U svim slučajevima u kojima se smatralo da su pritužbe ili navodi nedopušteni nadzornica je svoju odluku obrazložila podnositelju pritužbe.

deset radnih dana

9

Slika 7.

Slika 7.

Dopuštenost

Dopuštenost

Image 8

- Uključujući djelomično dopuštene pritužbe.

Slika 8.

Slika 8.

Razlozi za nedopuštenost (uključujući 2 djelomično dopuštene pritužbe)

Razlozi za nedopuštenost (uključujući 2 djelomično dopuštene pritužbe)

Image 9

3.3.1.   Rokovi utvrđeni u Uredbi o OLAF-u

Rokovi utvrđeni u Uredbi o OLAF-u

Rokovi za podnošenje pritužbe bili su jedan od prvih i čestih problema koje je nadzornica trebala riješiti. Primijenila je pristup kojim nastoji poštovati tekst i svrhu relevantnih odredbi Uredbe o OLAF-u. Člankom 9.b stavkom 2. predviđeno je da se pritužbe podnose u roku od mjesec dana od kad podnositelj sazna za relevantne činjenice koje predstavljaju navodnu povredu postupovnih jamstava ili pravila iz stavka 1. tog članka te je navedeno da se u svakom slučaju pritužbe podnose najkasnije mjesec dana nakon zatvaranja istrage.

Nadzornica razumije da su Uredbom predviđeni kratki rokovi radi očuvanja djelotvornosti uloge nadzornika i poštovanja istražnih aktivnosti OLAF-a. Drugim riječima, nadzornica treba biti obaviještena o navodnim povredama u razdoblju u kojem još stigne postupati prema njima te predložiti djelotvorna i smislena rješenja koja OLAF može provesti bez ugrožavanja ishoda istraga koje su u tijeku ili napretka bilo kojeg daljnjeg postupka pokrenutog na nacionalnoj razini ili razini EU-a radi provedbe preporuka OLAF-a. Kad je riječ o podnositelju pritužbe, važno je da rano zatraži pravnu zaštitu kako se posljedice moguće povrede ne bi pogoršale. Umiješana osoba stoga treba podnijeti pritužbu ubrzo nakon što sazna za činjenice koje su dovele do konkretne povrede. Na primjer, želi li gospodarski subjekt podnijeti pritužbu o navodnim nepravilnostima za vrijeme provjere na terenu u svojim prostorijama, treba se obratiti nadzorniku u roku od mjesec dana od završetka te istražne aktivnosti.

predložiti djelotvorna i smislena rješenja

rano zatraži pravnu zaštitu

Kad je riječ o zatvorenim istragama, Uredbom o OLAF-u utvrđen je dodatan stroži i jasan uvjet za dopuštenost: pritužbe se moraju podnijeti najkasnije mjesec dana nakon zatvaranja istrage, bez obzira na to kad je podnositelj pritužbe saznao za relevantne činjenice. Nadzornica smatra da je taj dodatan uvjet za zatvorene istrage utvrđen radi očuvanja djelotvornosti bilo kojeg daljnjeg postupka na nacionalnoj razini ili razini EU-a te njezinih preporuka i prijedloga rješenjâ za konkretne pritužbe. Nadzornik ne može predložiti nijedno korisno rješenje za predmete koji više nisu u nadležnosti OLAF-a i za koje su možda u tijeku postupci pred nacionalnim tijelima ili drugim tijelima EU-a. Nadzornica smatra da u tim predmetima umiješane osobe mogu podnijeti svoje pritužbe navedenim tijelima koristeći se dostupnim pravnim lijekovima ili pravnim lijekovima u upravnom postupku.

djelotvornosti bilo kojeg daljnjeg postupka

3.3.2.   Pritužbe koje se odnose na zaštitu osobnih podataka

Pritužbe koje se odnose na zaštitu osobnih podataka

U okviru svojeg svakodnevnog rada OLAF obrađuje velike količine osobnih podataka, među ostalim osjetljive podatke. OLAF može provoditi i istražne aktivnosti koje se mogu smatrati intruzivnima kad je riječ o zaštiti osobnih podataka, primjerice digitalne forenzičke operacije. Stoga ne čudi da su pritužbe podnositelja sadržavale navode o njihovu pravu na zaštitu osobnih podataka, koje je zajamčeno člankom 8. Povelje EU-a o temeljnim pravima i Uredbom (EU) 2018/1725 („Uredbom EU-a o zaštiti podataka”) (10).

10

Iako ovlasti nadzornika uključuju provjeravanje poštuje li OLAF temeljna prava, u EU-u postoji neovisno nadzorno tijelo, Europski nadzornik za zaštitu podataka (EDPS), koje ima brojne dužnosti koje se odnose na prava na privatnost i zaštitu podataka. Člankom 52. Uredbe EU-a o zaštiti podataka predviđeno je da je EDPS odgovoran za praćenje i osiguravanje primjene te uredbe i svih ostalih akata Unije koji se odnose na zaštitu temeljnih prava i sloboda fizičkih osoba u vezi s obradom osobnih podataka u instituciji ili tijelu EU-a. Budući da je EU uspostavio posebno tijelo koje jamči temeljno pravo na zaštitu osobnih podataka, za rješavanje pritužbi o navodnim povredama pravila o zaštiti podataka nadležno je to tijelo (tj. EDPS), a ne nadzornik. U skladu s tim pravilima svatko može podnijeti pritužbu EDPS-u u roku od dvije godine od datuma kad sazna za činjenice na kojima se temelji pritužba. Nadzornica je u Provedbenim odredbama radi transparentnosti navela odgovarajuću odredbu kojom se ukazuje na tu podjelu nadležnosti (11).

posebno tijelo koje jamči temeljno pravo na zaštitu osobnih podataka

11

Iako se nadzornik neće baviti navodima koji se odnose isključivo na tumačenje i primjenu Uredbe EU-a o zaštiti podataka, razmatrat će aspekte koji se odnose na zaštitu privatnosti i podataka u okviru procjene ukupne sukladnosti postupanja OLAF-a s postupovnim jamstvima.

3.4.   
  Sljedeći korak: kontradiktorni postupak

Sljedeći korak: kontradiktorni postupak

Nakon završetka početne procjene nadzornica je pozvala OLAF da dostavi svoja stajališta o 11 pritužbi koje su proglašene dopuštenima. U više predmeta nadzornica je od OLAF-a zatražila dodatne informacije ili odgovarajuće prijevode OLAF-ovih odgovora na jezik pritužbe. Nadzornica je zatim OLAF-ove odgovore proslijedila podnositeljima pritužbi i pozvala ih da dostave svoje primjedbe na OLAF-ova stajališta.

Nadzornica nastoji u najvećoj mjeri provoditi načelo kontradiktornih postupaka. Stoga je OLAF-u i podnositeljima pritužbi omogućeno da iznesu svoja stajališta te dostave popratnu dokumentaciju. Svaka je stranka u načelu obaviještena o podnescima druge stranke i omogućeno joj je da dostavi svoje primjedbe na njih. Unatoč tome, u tri opravdana slučaja nadzornica je odlučila odstupiti od tog načela i dopustila je povjerljivo postupanje s informacijama koje je dostavio OLAF u skladu s člankom 7. stavkom 2. Provedbenih odredbi.

u najvećoj mjeri provoditi načelo kontradiktornih postupaka

Nadzornica je tu odredbu pogotovo primjenjivala na pritužbe koje se odnose na trajanje istraga. Kako bi procijenila je li trajanje istraga u tim predmetima bilo razumno, nadzornica je od OLAF-a trebala primiti konkretne, opsežne i detaljne informacije o provedenim istražnim aktivnostima te raznim pravnim i činjeničnim elementima koji su utjecali na trajanje istrage. S obzirom na to da su se pritužbe odnosile na istrage OLAF-a koje su u tijeku, nadzornica je bila svjesna da se stajališta OLAF-a ne mogu jednostavno proslijediti podnositeljima pritužbi jer bi se time ugrozile povjerljivost i učinkovitost relevantnih istraga. Konkretno, time bi se stvorio rizik od otkrivanja metoda rada OLAF-a ili bi se OLAF spriječio u prikupljanju potrebnih dokaza ili bi se čak ugrozila i ukupna istražna strategija određene istrage.

u tijeku

U tim se predmetima nadzornica dogovorila s OLAF-om da će on dostaviti: i. verziju svojih odgovora koja nije povjerljiva i koja će se dostaviti podnositelju pritužbe kako bi mogao razumjeti razloge na kojima se temelji postupanje OLAF-a, osporiti odgovor OLAF-a i iznijeti protuargumente i ii. povjerljivu, detaljniju verziju u kojoj će OLAF podrobnije objasniti razloge navedene u verziji koja nije povjerljiva. To uravnoteženo rješenje nadzornici je omogućilo da obavi temeljitu procjenu svih relevantnih predmeta i poštuje svoju obvezu jamčenja povjerljivosti istraga OLAF-a. Iako podnositelji pritužbi nemaju pravo primiti sve informacije, mogu se pouzdati u to da će nadzornica neovisno i temeljito razmotriti predmet, pogotovo s obzirom na to da ima povlašten pristup spisu predmeta.

temeljitu procjenu

povjerljivosti istraga OLAF-a

pouzdati

3.5.   
  Postignuti rezultati

Postignuti rezultati

Od 11 dopuštenih pritužbi 2022. nadzornica je procijenila osnovanost četiri pritužbe (slika 9.), a zaključila tri, utvrdivši da u tim predmetima nije došlo do povrede postupovnih jamstava i prava podnositelja pritužbe. U četvrtom je predmetu utvrdila da je OLAF povrijedio pravo na obaviještenost podnositelja pritužbe na temelju članka 9. stavka 3. Uredbe o OLAF-u. Stoga je pozvala OLAF da riješi taj dio pritužbe. Pet od preostalih sedam dopuštenih pritužbi koje su u tijeku bilo je u kasnijoj fazi rješavanja i riješeno je početkom 2023.

Slika 9.

Slika 9.

Dopuštene pritužbe 2022.

Dopuštene pritužbe 2022.

Image 10

3.5.1.   Zaključeni predmeti

Zaključeni predmeti

Nadzornica je 2022. zaključila razmatranje šest od 14 primljenih pritužbi: tri pritužbe proglašene su nedopuštenima, a tri su riješene nakon što su primljena stajališta OLAF-a i podnositelja pritužbe o razmatranim pitanjima (slika 10). U dva predmeta radilo se o trajanju istraga zbog kojeg su podnesene pritužbe. U trećem je predmetu riječ bila o digitalnom forenzičkom prikupljanju podataka i primjeni Smjernica OLAF-a o digitalnim forenzičkim postupcima. U sva tri predmeta nadzornica je zaključila da je OLAF postupao u skladu s važećim pravilima i nije povrijedio postupovna jamstva podnositelja pritužbi.

Slika 10.

Slika 10.

Predmeti zaključeni 2022.

Predmeti zaključeni 2022.

Image 11

3.5.2.   Predlaganje rješenja

Predlaganje rješenja

Nadzornica je OLAF-u izdala svoj prvi poziv na rješavanje pritužbe. U predmetu je bila riječ o pravu na obaviještenost na temelju članka 9. stavka 3. Uredbe o OLAF-u. Nadzornica je utvrdila da je došlo do povrede prava na pravodobnu obaviještenost podnositelja pritužbe jer nikad nije primio e-poruku koju mu je OLAF poslao kako bi ga obavijestio da ga se smatra umiješanom osobom. Pozivajući se na postojeću sudsku praksu, nadzornica je istaknula da bi OLAF trebao imati uspostavljen postupak kojim osigurava da ciljani primatelji doista i prime važne obavijesti.

Međutim, s obzirom na to da je podnositelj pritužbe u konačnici obaviješten o svojem statusu umiješane osobe i o svojim pravima, nadzornica je mogla samo pozvati OLAF da poboljša svoju praksu i spriječi ponavljanje sličnih situacija u budućnosti. Stoga je pozvala OLAF da poduzme sve potrebne korake kako bi osigurao da se komunikacijskim sredstvima koja će upotrebljavati u budućnosti umiješanim osobama omogući da saznaju informacije na temelju članka 9. stavka 3. Uredbe o OLAF-u.

poboljša svoju praksu i spriječi ponavljanje sličnih situacija u budućnosti

Glavni direktor OLAF-a u svojem je odgovoru nadzornici u siječnju 2023. potvrdio da bi trebalo poboljšati prakse OLAF-a i osigurati da se slični problemi ne ponove u budućnosti. Glavni direktor OLAF-a na zadovoljstvo nadzornice bezuvjetno se obvezao da će poduzeti mjere za rješavanje tog problema, a 13. veljače 2023. donio je „Upute o načinima obavješćivanja koji će se upotrebljavati u korespondenciji s umiješanim osobama”. Te su upute obvezne za osoblje OLAF-a.

bezuvjetno se obvezao

Upute o načinima obavješćivanja koji će se upotrebljavati u korespondenciji s umiješanim osobama

4.   Odnosi s dionicima

Odnosi s dionicima

U prvim mjesecima mandata nadzornica je uspostavljala dobar poslovni odnos koji se temelji na uzajamnom povjerenju i dobroj suradnji sa svojim glavnim sugovornikom, glavnim direktorom OLAF-a. Nadzornica se s g. Villom Itälom susrela 25. listopada 2022. Obavili su uvodni razgovor o metodama rada i složili se da bi trebalo utvrditi formalne radne dogovore.

glavnim direktorom OLAF-a

Nadzornica je 15. studenoga 2022. pozvana na plenarnu sjednicu nadzornog odbora, na kojoj je članovima odbora zahvalila na produktivnim promjenama okvira za donošenje Provedbenih odredbi te je s njima razgovarala o pitanjima od zajedničkog interesa.

nadzornog odbora

Nadzornica će 2023. nastojati održavati dobre odnose s raznim strankama koje su aktivne u području borbe protiv prijevara i području integriteta i odgovornosti u EU-u te se susresti s drugim dionicima.

Image 12

Prijateljski susret s glavnim direktorom OLAF-a, g. Villom Itälom

5.   Administrativna i pravna potpora

Administrativna i pravna potpora

Uredbom o OLAF-u tajništvu nadzornog odbora povjerene su zadaće pružanja pravne i administrativne potpore nadzorniku radi učinkovite uporabe resursa. Komplementarnost misija te zajednički cilj nadzornika i nadzornog odbora dodatno opravdavaju odabir tog tijela. Prisutnost tajništva osigurava kontinuitet, neometanu komunikaciju i dobru suradnju s podnositeljima pritužbi i OLAF-om. Poseban tim visokokvalificiranih djelatnika tajništva pod vodstvom voditelja tajništva nadzornici je pružao vrijedne savjete i pomoć poštujući obveze čuvanja poslovne tajne i povjerljivosti.

6.   Podaci za kontakt s nadzornicom

Podaci za kontakt s nadzornicom

E-pošta:

E-pošta:

OLAF-FMB-Controller-Procedural-Guarantees@ec.europa.eu

Pošta:

Pošta:

| Nadzornica postupovnih jamstava / Tajništvo nadzornog odbora OLAF-a |
| --- |
| Rue Joseph II, 30 |
| 1049 Bruxelles/Brussel |
| BELGIQUE/BELGIË |

Nadzornica postupovnih jamstava / Tajništvo nadzornog odbora OLAF-a

Rue Joseph II, 30

1049 Bruxelles/Brussel

BELGIQUE/BELGIË

Internet:

Internet:

https://supervisory-committee-olaf.europa.eu/controller-procedural-guarantees_en

---

(1)  SL C 326, 26.10.2012., str. 391.

1

(2)  Člankom 9.b stavkom 11. propisano je da se nadzornik mora službeno savjetovati s nadzornim odborom prije donošenja provedbenih odredbi. Iako nije bila zakonski obvezna to učiniti, nadzornica se u duhu uzajamnog povjerenja i dobre suradnje savjetovala i s OLAF-om.

2

(3)  Odluka nadzornika postupovnih jamstava kojom se donose provedbene odredbe za rješavanje pritužbi 2022/C 494/07 (SL C 494, 28.12.2022., str. 17.).

3

(4)  https://supervisory-committee-olaf.europa.eu/controller-procedural-guarantees/about-controller/legal-framework_en

4

(5)  Vidjeti točku 3.4. u nastavku.

5

(6)  Članak 4. Uredbe o OLAF-u.

6

(7)  Članak 3. Uredbe o OLAF-u.

7

(8)  To uključuje pravila o tome kako OLAF obavlja svoje razne istražne aktivnosti. Navedena su u raznim tekstovima, među ostalim u Uredbi o OLAF-u, Uredbi Vijeća (Euratom, EZ) br. 2185/96 od 11. studenoga 1996. o provjerama i inspekcijama na terenu koje provodi Komisija s ciljem zaštite financijskih interesa Europskih zajednica od prijevara i ostalih nepravilnosti (SL L 292, 15.11.1996., str. 2.), Smjernicama osoblju OLAF-a o istražnim postupcima te Smjernicama osoblju OLAF-a o digitalnim forenzičkim postupcima.

8

(9)  Rokovi utvrđeni u članku 9.b stavku 2. objašnjeni su u točki 3.3.1.

9

(10)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

10

(11)  Člankom 5. stavkom 3. Provedbenih odredbi predviđeno je: „Nadzornik također proglašava nedopuštenom svaku pritužbu u kojoj se iznose pitanja koja su u nadležnosti Europskog nadzornika za zaštitu podataka (EDPS), odnosno pritužbe koje se odnose na primjenu Uredbe (EU) 2018/1725 (EU, Euratom) i poštovanje temeljnog prava na zaštitu osobnih podataka.”

11

---